Publication: Magyar Közlöny
Issue: MK-2002-14 (Year: 2002, Number: 14)
Era: 1990-2004
Section: CXVI., 1998. évi LXXXIX. és az 1999. évi LVI. törvény
Paragraph Index: 323

2. Az Alkotmánybíróság az indítványt nem találta megalapozottnak. Magyarországon a választójog mind aktív (szavazati jog), mind passzív (választhatóság) formája Alkotmányban biztosított alapvetõ jog. Az Alkotmány 70. § (1) bekezdése az általános választójog generális szabályai között, alapvetõ jogként rögzíti, hogy: a Magyar Köztársaság területén élõ minden nagykorú magyar állampolgárnak joga van ahhoz, hogy az országgyûlési és a helyi önkormányzati, továbbá a kisebbségi önkormányzati választásokon választható és — ha a választás, illetõleg népszavazás napján az ország területén tartózkodik — választó legyen, valamint az országos vagy helyi népszavazásban és népi kezdeményezésben részt vegyen. „A magyar választójog — az Alkotmány 70. § (1) bekezdése alapján nem ismeri az aktív választójoghoz képest korlátozást jelentõ választhatósági korlátozásokat. Az ilyen irányú igényeket az összeférhetetlenség szabályaival oldja meg, ami azt jelenti, hogy meghatározott állami tisztségek esetén megtiltja, hogy valamely személy egyszerre legyen képviselõ és más hatalmi ág jelentõs tisztségviselõje.” (1324/B/1995. AB határozat, ABH 1996, 583., 584.) Ilyen speciális összeférhetetlenségi szabályt tartalmaz az Alkotmány 40/B. §-ának (4) bekezdése is, mely a fegyveres erõk, a rendõrség és a polgári nemzetbiztonsági szolgálatok hivatásos állományú tagjai tekintetében állapít meg összeférhetetlenségi szabályokat. Az Alkotmánybíróság számos határozatában foglalkozott a választhatóság és az összeférhetetlenségi szabályok alkotmányossági vizsgálatával, s ennek során már kifejtette és értelmezte azok alkotmányos jelentõségét. Az 1158/B/1990. számú határozatában az Alkotmánybíróság elvi éllel szögezte le, hogy: „az összeférhetetlenség intézményének egyik alapvetõ rendeltetése a hatalom megosztásának, az államhatalmi ágak elválasztásának biztosítása” (ABH 1991, 547., 549.). 2002/14. szám Az Alkotmánybíróság az országgyûlési képviselõk választására vonatkozó bizonyos rendelkezések alkotmányosságának vizsgálata során kifejtette, hogy az államhatalmi ágak elválasztásából eredõ képviselõi összeférhetetlenség lényege, hogy „a törvényekben meghatározott, általában a végrehajtó hatalom gyakorlásában részt vevõ tisztségviselõk ne lehessenek egyben a törvényhozó hatalmat

Source: https://magyarkozlony.hu/hivatalos-lapok/9bb67df23b096a179f857e87bb5c177066e3b94a/dokumentumok/69b29cfb6914163ec49b688c8975c90bc4d2964d/letoltes